**ОБЩИНСКА ИЗБИРАТЕЛНА КОМИСИЯ**

**Николаево 6190, ул.”Георги Бенковски”№9, тел.0877658729**

**РЕШЕНИЕ № 108**  
Николаево, 05.02.2024

ОТНОСНО: Констатиране прекратяването на пълномощията на общински съветник и обявяване на следващия в листата за избран

В Общинска избирателна комисия (ОИК) гр.Николаево е постъпило писмо с изх.№ 16-00-30/02.02.2024 г. от Председателя на Общински съвет гр.Николаево. Писмото е входирано във входящия дневник на ОИК гр. Николаево под № 124/05.02.2024 г.

От писмото на Председателя на Общински съвет гр.Николаево и приложените към него документи се установява следното:

Лицето : Милен Михов Попов е избран за общински съветник за мандат 2023-2027 г. от листата на местна коалиция: Коалиция “БСП за България“, ПП“Възраждане“, ПП“Има такъв народ, ПП“Партия на Зелените“. Същият е положил клетва и е участвал в заседания на Общински съвет гр.Николаево. Съгласно разпоредбите на чл.30 ал.4 т. 4 от ЗМСМА правомощията му на общински съветник се прекратяват при назначаването му за зам. кмет на щатна численост в общинска администрация Николаево.

От извършените справки в архива на ОИК гр.Николаево се установи, че с Решение № 91/30.10.2023 г. ОИК гр.Николаево е обявил за избран за общински съветник лицето Милен Михов Попов от листата на местна коалиция: Коалиция “БСП за България“, ПП“Възраждане“, ПП“Има такъв народ, ПП“Партия на Зелените“. Със същото решение е обявено и подреждането на отделните кандидати по кандидатските листи на отделните партии и коалиции. Местна коалиция: “БСП за България“, ПП“Възраждане“, ПП“Има такъв народ, ПП“Партия на Зелените“ е получила 5 мандата.

При това положение Общинска избирателна комисия гр.Николаево следва да прекрати правомощията на лицето Милен Михов Попов съгласно чл.30 ал.4 т.4 и ал.7 от ЗМСМА. Също така и на основание на горепосочения текст ОИК следва да обяви за избран за общински съветник следващия в листата кандидат от местна коалиция: Коалиция “БСП за България“, ПП“Възраждане“, ПП“Има такъв народ, ПП“Партия на Зелените“, а това е лицето Борис Иванов Колев с ЕГН ……………….

На основание чл. 87, ал. 1, т. 1 и т. 24 , във връзка с чл. 458 от Изборния кодекс и чл. 30, ал. 7 във връзка с чл. 30, ал. 4, *т. 4,* от ЗМСМА

Р Е Ш И:

Констатира предсрочно прекратяване пълномощията на Милен Михов Попов – общински съветник.

Обявява за избран за общински съветник - Борис Иванов Колев , следващ в листата на местна коалиция: Коалиция “БСП за България“, ПП“Възраждане“, ПП“Има такъв народ, ПП“Партия на Зелените“ кандидат.

На обявения за избран общински съветник да се издаде удостоверение.

Копие от настоящото решение да се изпрати за сведение на Председател на общински съвет Николаево и на ЦИК.

Решението на основание чл. 30, ал. 8 ЗМСМА не подлежи на оспорване.

Зам. Председател:

/ Катя Неделчева Генчева /

Секретар:

/ Валентина Бориславова Апостолова /

Публикувано на: 05.02.2024г. в 15.22 часа

Дата на поставяне: 05.02.2024 г.